મુંબઈ શેરબજારમાં આજે ઉતાર-ચઢાવની સાથે કારોબાર જોવા મળ્યો હતો. બજારની શરૂઆત આજે નબળાઇની સાથે થઇ હતી પરંતુ ત્યારબાદ તેમાં રિકવરી જોવાને મળી હતી. દિવસના અંતમાં સેન્સેક્સ અને નિફ્ટી વધારાની સાથે બંધ થયા હતા. નિફ્ટી આજે ૫૨.૨૦ પોઈન્ટ એટલે કે ૦.૪૫ ટકાના વધારાની સાથે ૧૧,૫૮૯.૧૦ના સ્તર પર બંધ થયો હતો. જ્યારે સેન્સેક્સ ૧૪૭.૦૧ પોઈન્ટ એટલે કે ૦.૩૮ ટકાના વધારાની સાથે ૩૮,૩૮૯.૮૨ના સ્તર પર બંધ થયો હતો. પરંતુ આજે વધારાનો હીરો રહ્યો મિડકેપ જ્યાં ઇન્ડેક્સમાં ૨૫૦ પોઇન્ટની તેજી રહી હતી.